પાટીદાર નેતા નરેન્દ્ર પટેલે ભાજપ દ્વારા તેને ભાજપમાં જોડાવવા માટે 1 કરોડ રૂપિયા ઓફર કરવામાં આવ્યા હોય તેવી વાત થોડા સમય પહેલા મીડિયામાં જણાવી હતી. હવે આ સમાચારમાં આજે નરેન્દ્ર પટેલ અને વરુણ પટેલ વચ્ચે જે વાતચીત થઇ હતી તેનો ઓડિયો વાયરલ થયો છે. જો કે આ ઓડિયાની યથાર્થતા કેટલી સાચી છે તે જાણી નથી શકાયું. પણ આ ઓડિયોના કારણે ભાજપ અને વરુણ પટેલની મુશ્કેલીઓ વધી છે. ઉલ્લેખનીય છે કે નરેન્દ્ર પટેલે મીડિયામાં તેવો ઘટસ્ફોટ કર્યો હતો કે ભાજપ અને તેના નવા નેતા વરુણ પટેલ તેમને ભાજપમાં જોડાવવા માટે 1 કરોડ રૂપિયાની ઓફર કરી હતી. અને શરૂઆતમાં 10 લાખ રૂપિયા પણ પહોંચતા કર્યા હતા. આ મામલે હવે નરેન્દ્ર પટેલ અને વરુણ પટેલ વચ્ચે જે વાતચીત થઇ હતી તેનો ઓડિયો હાલ વાયરલ થયો છે.